rejauldu/bengali-wikipedia huggingface dataset:
সুরিনামের দ্বিতীয় বৃহত্তম ধর্ম হলো হিন্দুধর্ম। এআরডিএ-এর তথ্য অনুসারে, ২০১৫ সালে সুরিনামে ১,২৯,৪৪০ জন হিন্দু বাস করে। যা মোট জনসংখ্যার ২৩.১৫%। গায়ানার পরে (২৪.৮%) পশ্চিম গোলার্ধে হিন্দুদের দ্বিতীয় বৃহত্তম শতাংশ রয়েছে সুরিনমে।   জনসংখ্যা  এআরডিএ-এর অনুসারে, ২০১৫ সালের হিসাবে সুরিনামে ১,২৯,৪৪০ জন হিন্দু রয়েছে, যা জনসংখ্যার ২৩.১৫%।   বছর অনুসারে জনসংখ্যা  বছরশতকরা হিন্দুপরিবর্তন190016.4%-191619.8%+3.4%193621.8%+2.0%194619.5%-2.3%196427%+৭.৫%197129.5%+2.5%198027.4%-2.1%200419.9%-7.4%201222.3%+2.4%201523.1%+0.8% (১৯০০–১৯৩০) হিন্দুদের শতাংশ প্রাথমিকভাবে বৃদ্ধি পেয়েছিল, ১৯৩০ এবং ১৯৮০ সালের মধ্যে কিছুটা ওঠানামা করে এবং ২০-এর দশকে (২০%) স্থিতিশীল ছিল।   জেলা অনুসারে জনসংখ্যা  থাম্ব|জেলা অনুসারে হিন্দুদের বণ্টন জেলাশতকরা হিন্দুসারামাক্কা44.6%নিকেরি43.2%ওয়ানিকা39.9%Commewijne জেলা24.5%পরমারিবো13.8%পাড়া4.9%করোনি2.2%মারোইজনে0.9%ব্রোকোপন্ডো0.4%সিপালিউইনি0.3%   উৎসব  দীপাবলি এবং হোলি সুরিনামে জাতীয় ছুটির দিন।   হিন্দু মন্দির  থাম্ব|সুরিনামের সবচেয়ে বড় হিন্দু মন্দির থাম্ব|শ্রী বিষ্ণু মন্দির, পারমারিবো  আর্য দিবাকর মন্দির, পারামারিবো  নমহট্ট নিকেরি - মার্কিন শ্রী নবদ্বীপ ধাম (ইসকন)  মার্কিন শ্রী মায়াপুর ধাম, প্যারামারিবো (ইসকন)  হরে কৃষ্ণ মন্দির (ইসকন সুরিনাম)  শ্রী বিষ্ণু মন্দির, পারমারিবো   বিশিষ্ট সুরিনামি হিন্দু   অশ্বিন অধীন  জুলেস অজোধিয়া  কিরণ বদলো  কিরণ বেচন  পল ভগবানদাস  ভাই (লেখক)  রামদেউ চাইতো  ড্রপ  চিত্রা গজাদিন  জর্জ হিন্দোরি  তানজা জাদনানসিং  হ্যারি কিসোনসিং  জগেরনাথ লছমন  ফ্রেড রামদাত মিসিয়ার  হ্যারি রাধাকিশুন  প্রতাপ রাধাকিশুন  অনিল রামদাস  মেলিসা সান্তোখি-সেনাচেরি  চান সান্তোখি  রাম সার্দজো  রামসেবক শংকর  বিয়া ভিয়ানেন   আরো দেখুন   ত্রিনিদাদ ও টোবাগোতে হিন্দুধর্ম  গায়ানায় হিন্দুধর্ম  কানাডায় হিন্দুধর্ম  মরিশাসে হিন্দুধর্ম  ইন্দোনেশিয়ায় হিন্দুধর্ম  নেদারল্যান্ডসে হিন্দুধর্ম   তথ্যসূত্র    বহিঃসংযোগ    Hinduism in Suriname, Research Paper   বিষয়শ্রেণী:সুরিনামে হিন্দুধর্ম বিষয়শ্রেণী:দেশ অনুযায়ী হিন্দুধর্ম বিষয়শ্রেণী:ক্যারিবীয়তে হিন্দুধর্ম বিষয়শ্রেণী:ইন্দো-ক্যারিবিয়ানে ধর্ম বিষয়শ্রেণী:ক্যারিবীয় ধর্ম বিষয়শ্রেণী:সুরিনামে ধর্ম
মফিকুল হাসান তৃপ্তি একজন বাংলাদেশ জাতীয়তাবাদী দলের রাজনীতিবিদ। তিনি সপ্তম জাতীয় সংসদ নির্বাচনে যশোর-১ আসন থেকে সংসদ সদস্য নির্বাচিত হন।   প্রাথমিক জীবন  মফিকুল হাসান তৃপ্তি ১৯৬০ সালের ২০শে ফেব্রুয়ারি যশোর জেলার শার্শা উপজেলার বাগআঁচড়া সনাতনকাঠি গ্রামে এক কৃষক পরিবারে জন্মগ্রহণ করেন। তাঁর পিতার নাম তোফাজ্জল হোসেন এবং মায়ের নাম রিজিয়া খাতুন। রাজনীতিবিদ ও সাবেক সাংসদ আলী তারেক তাঁর চাচা। মফিকুল হাসান তৃপ্তি ১৯৭৫ সালে বাগআঁচড়া ইউনাইটেড স্কুল থেকে এসএসসি, ১৯৭৭ সালে যশোর সরকারী এম.এম. কলেজ থেকে এ ইচএসসি পাস করেন। ঢাকা বিশ্ববিদ্যালয় থেকে তিনি মৃত্তিকা বিজ্ঞানে অনার্সসহ মাস্টার্স ডিগ্রী অর্জন করেন।  মফিকুল হাসান তৃপ্তি ছাত্রজীবনে রাজনীতির সাথে জড়িত ছিলেন। ঢাকা বিশ্ববিদ্যালয়ে পড়াকালীন তিনি বিএনপি ছাত্র সংগঠনের সাথে সম্পৃক্ত হন।   কর্মজীবন  তিনি ঢাবির এসএম হলের সদস্য, প্রেসিডেন্ট, ঢাবি কমিটির ছাত্রদলের যুগ্ম আহ্বায়ক, ছাত্রদলের কেন্দ্রীয় কমিটির সদস্য, সহ-সম্পাদক, যুগ্ম সহ-সভাপতি হিসেবে দায়িত্ব পালন করেন। পরবর্তীতে তিনি বিএনপি’র কেন্দ্রীয় নির্বাহী কমিটির সহ-দপ্তর সম্পাদক, নির্বাহী কমিটির তথ্য ও গবেষণা বিষয়ক সম্পাদক, কেন্দ্রীয় নির্বাহী কমিটির -দপ্তর সম্পাদক হিসেবে দায়িত্ব পালন করেন।  তিনি সপ্তম জাতীয় সংসদ নির্বাচনে যশোর-১ আসন থেকে সংসদ সদস্য ছিলেন। তিনি দ্বিতীয় খালেদা মন্ত্রিসভায় বাংলাদেশ জাতীয়তাবাদী দলের কেন্দ্রীয় কমিটির অফিস সেক্রেটারি ছিলেন।  ২০১৮ সালের জাতীয় নির্বাচনে তিনি যশোর -১ থেকে বিএনপির প্রার্থী ছিলেন।  সমালোচনা  বহিষ্কার  ২০০৭-২০০৮ সাল পর্যন্ত তত্ত্বাবধায়ক সরকারের আমলে দলে সংস্কারকে সমর্থন করার পরে তাকে বাংলাদেশ জাতীয়তাবাদী দল থেকে বহিষ্কার করা হয়েছিল। ২০০৩ সালের ২৩ শে মে বিমানবন্দরে ভারী বন্দুক নিয়ে যাওয়ার পরে তাকে যশোর বিমানবন্দরে গ্রেপ্তার করা হয়। বিমানবন্দরে উপস্থিত ছিলেন বাংলাদেশের সংসদ সদস্য মোহাম্মদ খালেদুর রহমান টিটো, মোস্তফা ফারুক মোহাম্মদ, এবং নারায়ণ চন্দ্র চন্দ।   বহিষ্কারাদেশ প্রত্যাহার  ২০১৭ সালের ১৯ নভেম্বর বিএনপি মহাসচিব মির্জা ফখরুল ইসলাম আলমগীর স্বাক্ষরিত এক চিঠিতে তৃপ্তির বহিষ্কারাদেশ প্রত্যাহার করা হয়।   গ্রেফতার  ২০১১ সালের ২৩ মে, তাকে যশোর বিমানবন্দরে একটি বন্দুকসহ গ্রেপ্তার করা হয়। সেই সময়ে বিমানবন্দরে সংসদ সদস্য মোহাম্মদ খালেদুর রহমান টিটো, মোস্তফা ফারুক মোহাম্মদ ও নারায়ন চন্দ্র চন্দ উপস্থিত ছিলেন  ২০১৮ সালের ৯ আগস্ট, জাতীয় বিশ্ববিদ্যালয়ের প্রাক্তন উপাচার্য এবং ঢাকা বিশ্ববিদ্যালয়ের রাষ্ট্রবিজ্ঞানের অধ্যাপক আফতাব আহমেদকে ২০০৬ সালের হত্যার অভিযোগে তাঁকে ঢাকার ফুলার রোডে তার বাসা থেকে গ্রেপ্তার করা হয়েছিল।  ব্যক্তিগত জীবন তৃপ্তির সহধর্মিণী শুকরিয়া কামাল ঢাবি থেকে সমাজবিজ্ঞানে অনার্স মাস্টার্সের ডিগ্রীধারী। বর্তমানে তিনি শেরে বাংলানগর কৃষি বিশ্ববিদ্যালয়ের মহা পরীক্ষা নিয়ন্ত্রক হিসেবে দায়িত্ব পালন করছেন। এ দম্পতির ২ ছেলে। হাসান আসপিয়া নর্থ সাউথ বিশ্ববিদ্যালয়ের বিবিএ ডিগ্রীধারী এবং হাসান আমর কানাডায় অধ্যয়নরত।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সপ্তম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:যশোর জেলার রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:১৯৬০-এ জন্ম
প্রগতি একটি বাংলাদেশী গাড়ি সংযোজন এবং গাড়ির যন্ত্রাংশ উৎপাদনকারী প্রতিষ্ঠান। এটি বিদেশী বিভিন্ন কোম্পানির তৈরি করা যন্ত্রাংশের সমন্বয়ে গাড়ি সংযোজন করে থাকে, যা স্থানীয়ভাবে বাজারজাত করা হয়।  ১৯৬৬ সালে ইংল্যান্ডের জেনারেল মোটরস-এর কারিগরী সহযোগিতায় চট্টগ্রামের বাড়বকুণ্ডে গাড়ী উৎপাদনের নিমিত্তে ব্যক্তি মালিকানায় গান্ধারা ইন্ডাষ্ট্রিজ লিঃ প্রতিষ্ঠিত হয়। ১৯৭২ সালে প্রতিষ্ঠানটিকে প্রগতি ইন্ডাস্ট্রিজ লিঃ (পিআইএল) নামে জাতীয়করণ করে বাংলাদেশ ইস্পাত ও প্রকৌশল করপোরেশন (বিএসইসি) এর নিয়ন্ত্রণে দেয়া হয়-যা অদ্যাবধি বিএসইসি কর্তৃক পরিচালিত হচ্ছে। যুদ্ধবিধ্বস্ত বাংলাদেশের পরিবহন সেক্টরের বিপর্যস্ত অবস্থায় প্রতিষ্ঠানটি জরুরী ভিত্তিতে ইংল্যান্ড থেকে সুপিরিয়র বাস ও বেডফোর্ড ট্রাক আমদানী করে সড়ক যোগাযোগ ব্যবস্থা উন্নয়নে গুরুত্বপূর্ণ অবদান রাখে।  প্রগতির প্রধান কার্যালয় চট্টগ্রামের আগ্রাবাদ এলাকায় অবস্থিত। এর কারখানাটিও চট্টগ্রামে অবস্থিত। ১৯৬৬ সালে প্রতিষ্ঠিত হওয়া প্রগতি ইন্ডাস্ট্রিজ বর্তমানে বাংলাদেশের বৃহত্তম গাড়ি সংযোজনকারী প্রতিষ্ঠান, যা এ পর্যন্ত ৫০,০০০ এর অধিক প্রাইভেট কার, জিপ, বাস, ট্রাক, পিকাপ, অ্যাম্বুলেন্স, ও ট্রাক্টর সংযোজন করেছে।  ১৯৭৩ সালে প্রগতি নির্মিত একটি গাড়ি ভারতের প্রধানমন্ত্রী ইন্দিরা গান্ধীকে উপহার দেয়া হয়েছিল।  ২০১০ সালে জাপানি গাড়ি নির্মাতা মিতসুবিশি কর্পোরেশন মিতসুবিশির সেডান ও পাজেরো গাড়ি প্রগতির মাধ্যমে বাংলাদেশে নির্মাণ করার জন্য বাংলাদেশ সরকারের কাছে প্রস্তাব দিয়েছে।   তথ্যসূত্র   বিষয়শ্রেণী:চট্টগ্রাম ভিত্তিক কোম্পানি বিষয়শ্রেণী:১৯৬৬-এ প্রতিষ্ঠিত বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের গাড়ি প্রস্তুতকারক বিষয়শ্রেণী:১৯৬৬-এ প্রতিষ্ঠিত যানবাহন প্রস্তুতকারক কোম্পানি বিষয়শ্রেণী:চট্টগ্রাম ভিত্তিক প্রস্তুতকারক কোম্পানি বিষয়শ্রেণী:আগ্রাবাদ
< ১১ জুন ১৩ জুন >   ১২ জুন    নতুন মনোনয়ন    Category:বাংলায় ডাবকৃত চলচ্চিত্র   Propose deleting :Category:বাংলায় ডাবকৃত চলচ্চিত্র -  অপ্রয়োজনীয় বিষয়শ্রেণী: 𝓑𝓐𝓓𝓗𝓞𝓝 (আলাপ) ২০:০৪, ১২ জুন ২০২৪ (ইউটিসি) @BadhonCR দেখুন আপনি একটি বিষয়শ্রেণী থেকে সকল নিবন্ধ সরিয়ে তারপর অপসারণ প্রস্তাবনা দিয়ে বলতে পারেন না যে এটা একটা অপ্রয়োজনীয় বিষয়শ্রেণী। এটা উইকিপিডিয়ার কার্যক্রমের সাথে সামঞ্জস্যপূর্ণ নয়। অনুগ্রহ করে বিষয়শ্রেণীতে সব নিবন্ধ ফিরিয়ে এনে তারপর এখানে ব্যাখ্যা করুন কেন এটি অপ্রয়োজনীয়। তারপর না হয় দেখা যাবে। মেহেদী আবেদীন ২০:১৪, ১২ জুন ২০২৪ (ইউটিসি) @Mehediabedin, ডাব সম্পর্কিত বিষয়শ্রেণী নিয়ে এখানে আলোচনা হয়েছে। 𝓑𝓐𝓓𝓗𝓞𝓝 (আলাপ) ০০:৫৩, ১৪ জুন ২০২৪ (ইউটিসি)
খালিদ বিন মহসিন শারি (জন্ম ১৯৯১) হচ্ছেন একজন সৌদি আরবীয় ব্যক্তি যিনি ২০১৩ সালের আগস্ট মাসে  ওজন নিয়ে জীবিত সবচেয়ে ভারী এবং দ্বিতীয় সবচেয়ে ভারী ব্যক্তি হিসেবে জন ব্রওয়ার মিনোশের পর লিপিবদ্ধ ইতিহাসে স্থান করে নেন। তার ২০৪ বিএমআই ছিল, যা আজপর্যন্ত সর্বোচ্চ হিসেবে লিপিবদ্ধ। সৌদি আরবের রাজধানী রিয়াদে তার নিজ বাড়ি থেকে ২ বছর যাবত বেরিয়ে যেতে অক্ষম খালিদ বিন মহসিনকে চিকিৎসা নিতে স্থানান্তর করার জন্য বাদশাহ আব্দুল্লাহ আদেশ দেন। এই চিকিৎসার ফলশ্রুতিতে, ছয়মাসের মধ্যে তার শরীরের  ওজন কমে যায়—যা তার দেহের অর্ধেক ওজন ছিল।Saudi Man Loses 700 Pounds: Khalid Bin Mohsen Shaeri Becomes Anti-Obesity Poster Child After Weight Loss. The Huffington Post. 2014-02-04. Retrieved 2014-09-06 ২০১৬-তে ফক্স নিউজের বর্ণনা মতে তিনি একজন চলাচলকারী সহযোগীর সাথে হাঁটছিলেন।World's heaviest person walks for first time after weight loss Foxnews 2016-02-09.  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:অতিস্থূলতা
স্যামুয়েল ওয়ালুসিম্বি (জন্ম ১৯৪৮) একজন উগান্ডার প্রাক্তন ক্রিকেটার। তিনি তিনটি একদিনের আন্তর্জাতিক ম্যাচ খেলেছিলেন ১৯৭৫ ক্রিকেট বিশ্বকাপ, প্রতিনিধিত্বমূলক পূর্ব আফ্রিকা ক্রিকেট দলের হয়ে ।  ওয়ালুসিম্বি ওয়ান্ডারার্স ক্রিকেট ক্লাবের অন্যতম প্রতিষ্ঠাতা সদস্য ছিলেন,যেটি উগান্ডার দ্বিতীয় প্রাচীনতম ক্রিকেট ক্লাব।  ১৯৯৩ সালে উগান্ডার শীর্ষ ফ্লাইট ক্রিকেট লিগ জিতেছিলেন, এবং কেনিয়া সফরে যাযাবর ক্রিকেট দলের অংশ ছিলেন।  ২০০৭ সালে, তিনি উগান্ডার জাতীয় ক্রিকেট দলের কোচ ছিলেন।   এবং ২০১৬ সালে তিনি নাইল-উগান্ডা স্পোর্টস প্রেস অ্যাসোসিয়েশনের কিংবদন্তি অ্যাওয়ার্ড বিজয়ী নির্বাচিত হয়েছেন।    তথ্যসূত্র   বিষয়শ্রেণী:উগান্ডীয় ক্রিকেট কোচ বিষয়শ্রেণী:উগান্ডা জাতীয় ক্রিকেট দলের কোচ বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:উগান্ডীয় ক্রিকেটার বিষয়শ্রেণী:পূর্ব আফ্রিকার একদিনের আন্তর্জাতিক ক্রিকেটার বিষয়শ্রেণী:পূর্ব আফ্রিকান ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
আল-কাদির বিশ্ববিদ্যালয় হল একটি বিশ্ববিদ্যালয় যা বর্তমানে ইসলামাবাদের কাছে পাকিস্তানের সোহাওয়াতে নির্মাণাধীন । প্রকল্পটি আল-কাদির বিশ্ববিদ্যালয় প্রকল্প ট্রাস্টের অংশ। ট্রাস্টের নামটি আল্লাহর একটি নাম দ্বারা অনুপ্রাণিত, আল-কাদির যার অর্থ সর্বশক্তিমান এবং সর্বশক্তিমান। এটি মুসলিম উম্মার নৈতিকভাবে ন্যায়পরায়ণ এবং বুদ্ধিবৃত্তিকভাবে প্রাণবন্ত নেতা তৈরি করতে চায়। আল-কাদির বিশ্ববিদ্যালয়ের ভিত্তিপ্রস্তর স্থাপন অনুষ্ঠানটি ৫ মে ২০১৯ তারিখে সোহাওয়াতে অনুষ্ঠিত হয়েছিল, যেখানে পাকিস্তানের প্রধানমন্ত্রী ইমরান খান বিশ্ববিদ্যালয়ের ভিত্তিপ্রস্তর স্থাপন করেছিলেন।   আল-কাদির বিশ্ববিদ্যালয়টি প্রজেক্ট ট্রাস্টের চেয়ারম্যান প্রধানমন্ত্রীর আয়োজনে ক্যাম্পাস প্রাঙ্গণে বৃক্ষরোপণ অভিযানের আয়োজন করা হয়। অনুষ্ঠানে বিভিন্ন শিক্ষা ও পেশার গণ্যমান্য ব্যক্তিবর্গ উপস্থিত ছিলেন।  বিশ্ববিদ্যালয়টি লক্ষ্য হল একটি সর্বাঙ্গীণ পাঠ্যক্রম ডিজাইন এবং প্রোগ্রামের মাধ্যমে ব্যক্তিদের অনুপ্রাণিত করা যা তাদের নৈতিক উৎকর্ষ অর্জন করতে এবং বিশ্ব চিন্তার নেতা হতে সক্ষম করে।   তথ্যসূত্র   বিষয়শ্রেণী:২০১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তানের শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাকিস্তানের বিশ্ববিদ্যালয় বিষয়শ্রেণী:পাকিস্তানের বিশ্ববিদ্যালয় ও মহাবিদ্যালয়
হ্রাসবাদ (ইংরেজি: Reductionism) হলো একটি দার্শনিক এবং বৈজ্ঞানিক মতবাদ, যা বলে যে জটিল সিস্টেম বা ঘটনাকে তার মৌলিক উপাদানগুলোর বিশ্লেষণের মাধ্যমে বোঝা সম্ভব। এটি একটি ধারণা যা মনে করে, জটিল বিষয়গুলো তাদের ক্ষুদ্র উপাদান বা সহজতর রূপে বিভাজিত হলে আরও ভালোভাবে বোঝা যায় এবং সঠিকভাবে ব্যাখ্যা করা সম্ভব হয়। হ্রাসবাদ বিজ্ঞানের বিভিন্ন ক্ষেত্রে যেমন পদার্থবিজ্ঞান, রসায়ন, জীববিজ্ঞান এবং মনোবিজ্ঞানে গুরুত্বপূর্ণ ভূমিকা পালন করে।   প্রকারভেদ    অন্টোলজিকাল হ্রাসবাদ  অন্টোলজিকাল হ্রাসবাদ অনুসারে বাস্তব বিশ্বের সমস্ত সত্তা বা ঘটনা তাদের মৌলিক উপাদানের মাধ্যমে ব্যাখ্যা করা যায়। উদাহরণস্বরূপ, সমস্ত পদার্থ মৌলিক কণা দিয়ে তৈরি।   তাত্ত্বিক হ্রাসবাদ  তাত্ত্বিক হ্রাসবাদ মনে করে, জটিল তত্ত্ব বা ধারণাকে আরও সরল তত্ত্বের মাধ্যমে বোঝানো সম্ভব। যেমন, রসায়নের অনেক নীতি পদার্থবিজ্ঞানের সূত্রের সাহায্যে ব্যাখ্যা করা হয়।   ব্যাখ্যামূলক হ্রাসবাদ  এই ধরনের হ্রাসবাদ জটিল ঘটনাগুলোকে তার ক্ষুদ্র উপাদানের মাধ্যমে ব্যাখ্যা করার উপর জোর দেয়। জীববিজ্ঞানে, উদাহরণস্বরূপ, জিন এবং কোষের কার্যকলাপ দ্বারা একটি জীবের পুরো প্রক্রিয়া বোঝার চেষ্টা করা হয়।   আরও দেখুন    হলিজম   তথ্যসূত্র
থাম্ব|ইয়াহু! সদরদপ্তর ইয়াহু বা ইয়াহু! ইনক. () একটি বৃহৎ ইন্টারনেট ভিত্তিক বাণিজ্য প্রতিষ্ঠান। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সানিভেল শহরে এর প্রধান কার্যালয় অবস্থিত। ডেভিড ফিলো ও জেরি ইয়াং ইয়াহু এর প্রতিষ্ঠাতা। ইয়াহু'র রয়েছে ওয়েবসাইট, সার্চইঞ্জিন, ইয়াহু ডিকশেনারী, ইয়াহু! মেইল, ইয়াহু নিউজ, ইয়াহু গ্রুপ, ইয়াহু এন্সার, অ্যাডভার্টাইজমেন্ট, অনলাইন ম্যাপ, ইয়াহু ভিডিও, সোশ্যাল মিডিয়া সেবা ইত্যাদি। ইয়াহু যুক্তরাষ্ট্রের অন্যতম বড় ওয়েবসাইট।http://www.quantcast.com/search?q=yahoo  Quantcast.com ১৯৯৪ সালের জানুয়ারি মাসে ইয়াহু চালু হলেই ইনকর্পোরেটেড হয় ১৯৯৫ সালের ১ মার্চ। ২০০৯ সালের ১৩ জানুয়ারি ইয়াহু ক্যারল বার্টজকে নিয়োগ দেয় প্রধান নির্বাহী কর্মকর্তা এবং পরিচালনা বোর্ডের সদস্য হিসেবে। ২০১১ সালের ৬ সেপ্টেম্বর বার্টজকে প্রধান নির্বাহীর পদ থেকে অপসারন করা হয় এবং টিম মর্সকে অস্থায়ীভাবে এ পদটি দেয়া হয়। http://www.smh.com.au/business/world-business/yahoo-fires-ceo-after-tumultuous-tenure-20110907-1jwmu.html ৪ই জানুয়ারি ২০১২ সালে পেপালের সাবেক প্রেসিডেন্ট স্কট থম্পসনকে নতুন প্রধান নির্বাহীর পদে নিযুক্ত করা হয়।http://www.bbc.co.uk/news/business-16414704http://www.bbc.co.uk/news/business-17984877।  সংবাদ সংস্থাগুলো তথ্য অনুসারে ইয়াহুর নিয়মিত ব্যবহারকারী প্রায় ৭০০ মিলিয়ন। "Most Popular E-mail Newsletter". USA Today. November 7, 2011 ইয়াহু দাবি করে "প্রতি মাসে প্রায় ৫ কোটি মানুষ ৩০টি ভাষায় ইয়াহু ব্যবহার করে। http://www.linkedin.com/company/yahoo   আরো দেখুন   গুগল   তথ্যসূত্র    বহিঃসংযোগ   ইয়াহু ওয়েব পোর্টাল    বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি বিষয়শ্রেণী:ওয়েব প্রবেশদ্বার বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান বিষয়শ্রেণী:১৯৯৪-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৭-এর অধিগ্রহণ ও একত্রীকরণ বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
হিমালয়ী বুলবুল (Pycnonotus leucogenys) বুলবুল পরিবারের গায়ক পক্ষী প্রজাতির পাখি। এটি মধ্য ও দক্ষিণ এশিয়ায় পাওয়া যায়।   শ্রেণীবদ্ধ এবং পদ্ধতি  হিমালয়ী বুলবুলকে সাদা কানের বুলবুল, সাদা দর্শনীয় বুলবুল, আফ্রিকান লাল চোখের বুলবুল, কেপ বুলবুল এবং সাধারণ বুলবুলের একটি সুপারস্পেসির অন্তর্গত বলে মনে করা হয়।  বিকল্প নাম, সাদা-গাল বুলবুল, সাদা কানের বুলবুলও ব্যবহার করে।   বিবরণ  হিমালয় বুলবুল প্রায় ১৮ সেমি দৈর্ঘ্যে, ডানাযুক্ত অবস্থায় ২৫.৫-২৮ সেমি এবং গড় ওজন ৩০ গ্রাম। এর মাথা, গলা এবং ঝুঁটি কালো এবং সাদা। পিছনে, পার্শ্ব এবং লম্বা লেজটি বাদামী, নীচের অংশটি ফ্যাকাশে হলুদ। লিঙ্গগুলির একই ধরনের পক্ষসমষ্টি রয়েছে।   বিচরণ এবং আবাসস্থল  প্রজাতিগুলি ভারতীয় উপমহাদেশের উত্তরাঞ্চল এবং কিছু সংলগ্ন অঞ্চলে দেখা যায়। এটি হিমালয়ের ভেতরে এবং এর নিকটে পাওয়া যায়।   হিমালয়ী বুলবুল বন এবং ঝোপঝাড়ে ঘুরাঘুরি করে এবং উদ্যান ও পার্কেও আসে।   আচরণ এবং বাস্তুশাস্ত্র  হিমালয়ী বুলবুল পোকামাকড় এবং অন্যান্য ছোট অমেরুদণ্ডীর পাশাপাশি বেরি, ফলমূল, বীজ, কুঁড়ি এবং মধু খেয়ে থাকে।  এর বাসাগুলি সাধারণত ঝোপঝাড় বা নিম্ন শাখায় নির্মিত হয়, কাপ-আকৃতির হয় এবং ডান্ডা, শিকড় এবং ডাল দিয়ে তৈরি। মহিলা পাখি সাধারণত তিনটি ডিম দেয় যা ১২ দিন ধরে তা দেয়া হয়। ছানাগুলি ৯-১০ দিনের বয়সে বাসা ছেড়ে যায়। প্রতি বছর তিনটি পর্যন্ত ছানা জন্ম দিতে হতে পারে। প্রজননের সময়, প্রাপ্তবয়স্করা খুব আঞ্চলিক হয়ে যায়। চিত্রশালা   তথ্যসূত্র   বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:হিমালয়ের পাখি বিষয়শ্রেণী:উত্তর ভারতের পাখি বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
পশ্চিম ইয়র্কশায়ার হল ইংল্যান্ডের একটি মহানগর ও আনুষ্ঠানিক কাউন্টি। এটি একটি অভ্যন্তরীণ ওআপেক্ষিকভাবে উচ্চভূমি কাউন্টি, যেখানে পেনিনস মুরস নেওয়ার সময় পূর্বমুখী উপত্যকা রয়েছে। পশ্চিম ইয়র্কশায়ার স্থানীয় সরকার আইন ১৯৭২ পাসের পর ১৯৭৪ সালে একটি মহানগর কাউন্টি হিসাবে অস্তিত্বে আসেArnold-Baker, C., Local Government Act 1972, (1973) এবং এর জনসংখ্যা ২.৩ মিলিয়ন।  ওয়েস্ট ইয়র্কশায়ার পাঁচটি মহানগর বরো (ব্র্যাডফোর্ড, ক্যাল্ডারডেল, কির্কলিস, সিটি অফ লিডস এবং সিটি অফ ওয়েকফিল্ড) নিয়ে গঠিত এবং দক্ষিণে ডার্বিশায়ার কাউন্টি, দক্ষিণ-পশ্চিমে গ্রেটার ম্যানচেস্টার, পশ্চিম ও উত্তরে ল্যাঙ্কাশায়ার, উত্তর ও পূর্বে উত্তর ইয়র্কশায়ার এবং দক্ষিণ ও দক্ষিণ-পূর্বে দক্ষিণ ইয়র্কশায়ারের সীমানা দ্বারা সীমাবদ্ধ রয়েছে।  শতাব্দী ধরে মানুষকে আকৃষ্টকারী শক্তিশালী কয়লা, উল ও লোহা আকরিক শিল্পের অবশিষ্টাংশগুলি কাউন্টিতে রয়ে গেছে, এবং এটি ভবন ও স্থাপত্যে দেখা যায়। প্রধান রেলপথ ও দুটি প্রধান মোটরওয়ে কাউন্টিকে অতিক্রম করে, যেখানে লিডস ব্র্যাডফোর্ড আন্তর্জাতিক বিমানবন্দরও রয়েছে।  পশ্চিম ইয়র্কশায়ার ইয়র্কশায়ার শহুরে এলাকাকে অন্তর্ভুক্ত করে, যেটি ইয়র্কশায়ারের ঐতিহাসিক কাউন্টির সীমানার মধ্যে সবচেয়ে বড় ও সবচেয়ে বেশি নির্মিত শহুরে এলাকা।  তথ্যসূত্র  বিষয়শ্রেণী:পশ্চিম ইয়র্কশায়ার বিষয়শ্রেণী:আনুষ্ঠানিক কাউন্টি
thumb|লাবণী নৃত্যশিল্পী লাবণী (, ) হল ভারতের মহারাষ্ট্র প্রদেশে প্রচলিত একপ্রকার জনপ্ৰিয় লোকসঙ্গীত ও নৃত্যের ধারা। এটি মূলত পারম্পরিক গান ও নৃত্যের একটি সংমিশ্ৰণ, যা বিশেষ করে ঢোলক নামক একটি বিশেষ বাদ্যের সাথে পরিবেশন করা হয়। লাবণী সাধারণত শক্তিশালী ছন্দের জন্য উল্লেখযোগ্য। মারাঠী লোক-থিয়েটারের বিকাশে এর যথেষ্ট অবদান রয়েছে।The Encyclopaedia Of Indian Literature (Volume Two) (Devraj To Jyoti), Volume 2 By Amaresh Datta,p 1304 মহারাষ্ট্ৰ ও দক্ষিণ মধ্য প্ৰদেশে একদল নয়-গজ দীর্ঘ শাড়ি পরিহিতা নারী প্ৰদৰ্শনকারী এটি পরিবেশন করে। নৃত্যের গানগুলো দ্ৰুত লয়ে পরিবেশন করা হয়।   ব্যুৎপত্তি  একটি ঐতিহ্য অনুসারে, লাবণী শব্দটি লাবণ্য শব্দ থেকে উদ্ভূত হয়েছে যার অৰ্থ হচ্ছে সৌন্দৰ্য। অন্য একটি ঐতিহ্য অনুসারে এটি মারাঠি শব্দ লাবেনে থেকে উদ্ভূত হয়েছে।  ইতিহাস ও ধারাসমূহ পরম্পরাগতভাবে, লোকনৃত্যের এই ধারাতে সমাজ,Shirgaonkar, Varsha. "“Lavanyanmadhil Samajik Pratibimba”." Chaturang, Loksatta (1997). ধৰ্ম ও রাজনীতির মতো বিভিন্ন বিষয় নিয়ে আলোচনা করা হয়। লাবণীর গানগুলো সাধারণত অনুভূতি ও প্ৰেমমূলক হয় এবং সংলাপগুলো সামাজিক-রাজনৈতিক ভাবে তীব্ৰ হয়।The Encyclopaedia Of Indian Literature (Volume Two) (Devraj To Jyoti), Volume 2 By Amaresh Datta, p 1304 মূলত, একে ক্লান্ত সৈন্যদের মনোরঞ্জন ও মনোবল বাড়ানোর জন্য ব্যবহার করা হয়েছিল। নৃত্যের সাথে গানগুলো সাধারণত কিছুটা অশ্লীল ও প্রেমমূলক হয়। লাবণী দুই প্ৰকারের, একটি হলো নিৰ্গুণী লাবণী (দাৰ্শনিক) এবং অপরটি হলো শৃঙ্গারি লাবণী (বিলাসী)। নিৰ্গুনী লাবণী ভক্তিমূলক সংগীতরূপে ভারতের মালব অঞ্চলে জনপ্ৰিয়।  লাবণী দুটি পৃথক প্ৰদৰ্শনে বিকশিত হয়েছিল, যেমন- ফাডাচি লাবণী ও বৈঠকিচি লাবণী।  পোশাক লাবণী পরিবেশনকারী মহিলারা প্ৰায় ৯ গজ দৈৰ্ঘ্যের একটি শাড়ি পরিধান করে। তারা চুলে একটি খোপা বাঁধে ও বেশকিছু গহনা পরে যার ভিতরে আছে নেকলেস, কানের ফুল, ঝুমকা, কোমরপাট্টা, খারু ইত্যাদি। তারা সাধারণত কপালে গাঢ় লাল রঙা বড় টিপ লগায়। তারা পরনে থাকা শাড়িটিকে নাওয়ারি বলে ডেকে থাকে। শাড়িটি অন্যান্য প্রকারের শাড়ির তুলনায় অধিক আরামদায়ক হয়ে থাকে।Shirgaonkar, Varsha ""Glimpses of Jewellery in Lavanis" " Rasika-Bharati ( Prof.R.C. Parikh Commemorative Volume) (2005)   তথ্যসূত্র   বিষয়শ্রেণী:ভারতীয় সঙ্গীত বিষয়শ্রেণী:মহারাষ্ট্রের সংস্কৃতি বিষয়শ্রেণী:ভারতের নৃত্য বিষয়শ্রেণী:মারাঠি সঙ্গীত বিষয়শ্রেণী:ভারতে পরিবেশন শিল্পকলা
রাজধানী আন্তর্জাতিক বিমানবন্দর ()  হল মিশর এর নতুন রাজধানী  এলাকার পরিষেবা প্রদানকারী প্রাথমিক আন্তর্জাতিক বিমানবন্দর, যার এখনও কোন নামকরণ করা হয়নি। এটি কায়রো থেকে প্রায়  পূর্বে অবস্থিত এবং কায়রোর পশ্চিমে স্ফিংস আন্তর্জাতিক বিমানবন্দর এর সাথে একই সময়ে নির্মিত হয়েছিল। বিমানবন্দরটির আয়তন  এবং আশা করা হচ্ছে এটি কায়রো আন্তর্জাতিক বিমানবন্দর এবং স্ফিংস আন্তর্জাতিক বিমানবন্দর এর উপর চাপ আংশিকভাবে কমাবে। মিশরের রাষ্ট্রপতি, আবদেল ফাত্তাহ আল-সিসি বিমানবন্দরটি উদ্বোধন করেন এবং ৯ জুলাই ২০১৯ তারিখে মিশরীয় বিমানবন্দর কোম্পানি এক মাসের পরীক্ষামূলক সময়ের জন্য (ঘণ্টায় ৩০০ যাত্রী) এবং ২০২০ সালে বাণিজ্যিক কার্যক্রম শুরু করার জন্য এটি উদ্বোধন করে। বিমানবন্দরের প্রধান ঠিকাদার হলেন হাসান আল্লাম হোল্ডিং, এটি মিশরীয় বিমানবন্দর কোম্পানি দ্বারা পরিচালিত এবং মিশরীয় সশস্ত্র বাহিনীর মালিকানাধীন। বিমান সংস্থা এবং গন্তব্যস্থল নিম্নলিখিত বিমান সংস্থাগুলি ক্যাপিটাল আন্তর্জাতিক বিমানবন্দরে নিয়মিত নির্ধারিত এবং চার্টার ফ্লাইট পরিচালনা করে:  তথ্যসূত্র  বিষয়শ্রেণী:কায়রো বিষয়শ্রেণী:মিশর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মিশরের বিমানবন্দর
পি চন্দ্র মোহন হলেন এরিকাভুর গুরুদেব ট্রাস্টের চেয়ারম্যান। তিনি মানবাধিকার সুরক্ষা মিশনের কেরালার রাজ্য সহ-সভাপতিও।   তিনি আলেপ্পি জেলার কুমারপুরম পঞ্চায়েতে ইউডিএফ দলের হয়ে কেরালার পঞ্চায়েত নির্বাচন - স্থানীয় সংস্থা নির্বাচন ২০১৫-তে অংশ নিয়েছিলেন এবং কুমারপুরমের ১৩ নম্বর ওয়ার্ডের পঞ্চায়েতের সদস্য নির্বাচিত হয়েছেন। http://www.smarchives.org/result/e-a-l-p-s-ward-election-result-2015-5032.html   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কেরলের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের রাজনীতি
টমাস ক্যালক্রাফ্ট (১৭৩৮-১৭৮৩) ছিলেন একজন ইংরেজ রাজনীতিবিদ এবং লেফটেন্যান্ট-কর্নেল। তিনি ১৭৬১ থেকে ১৭৭৪ সাল পর্যন্ত পুলের সংসদ সদস্য ছিলেন।   জীবন  থাম্ব|256x256পিক্সেল| পুল গিল্ডহল তিনি লিংকনশায়ারের অ্যানকাস্টারে জন্মগ্রহণ করেন। তার ভাই ছিলেন জন ক্যালক্রাফ্ট ।  ১৭৬১ সালের ব্রিটিশ সাধারণ নির্বাচনে তিনি সংসদ সদস্য নির্বাচিত হন।  তার সহকর্মী এমপি জোসেফ গুলস্টনের সাথে, তিনি পুল গিল্ডহলের অর্থায়নের কৃতিত্ব পান।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:পুলের গ্রেট ব্রিটেনের সংসদ সদস্য বিষয়শ্রেণী:১৭৮৩-এ মৃত্যু বিষয়শ্রেণী:১৭৩৮-এ জন্ম
/**  * Explicitly set width of TW menu so that we can use a hidden peer gadget  * to add space where the TW menu would go before it loads. See  * twinkle-pagestyles.css  */ .skin-vector .vector-menu-dropdown #p-twinkle { 	width: 3.24em; }  /**  * In skin vector-2022, open the TW menu when mouse hovers over it. Credit to  * en:User:Nardog for this fix.  */ p-twinkle:hover > .vector-menu-content { 	opacity: 1; 	visibility: visible; 	height: auto; }  /* The additional box on user skin.js and twinklepreferences.js pages */ twinkle-config-headerbox { 	border: 1px #f60 solid; 	background: #fed; 	padding: 0.6em; 	margin: 0.5em auto; 	text-align: center; }  /* twinkleoptions.js */ twinkle-config-headerbox.config-twopt-box { 	font-weight: bold; 	width: 80%; 	border-width: 2px; }  /* skin-specific js */ twinkle-config-headerbox.config-userskin-box { 	width: 60%; }  /* WP:TWPREFS */ twinkle-config-content input[type=checkbox] { 	margin-right: 2px; }
সিলভার সার্ক সাইপ্রিনিডি গোত্রের একটি মাছ। দক্ষিণ-পূর্ব এশিয়া বিশেষত ইন্দোনেশিয়া, থাইল্যান্ড ও মালয়েশিয়ার স্থানীয় মাছ সিলভার সার্ক। গ্রিক শব্দ balantion অর্থ থলে (bag) এবং গ্রিক শব্দ cheilos অর্থ ঠোট (lip) থেকে Balantiocheilos শব্দটি এসেছে। এই মাছের বৈশ্বিক সংরক্ষণ অবস্থা Endangered অর্থাৎ এই প্রজাতি বৈশ্বিক হুমকিগ্রস্ত মাছের তালিকার অন্তর্ভুক্ত।  বিস্তৃতি এই মাছের আদিবাস ইন্দোনেশিয়া, মালয়েশিয়া ও থাইল্যান্ড।  গঠন লম্বা দেহ পার্শ্বীয়ভাবে চাপা। রূপালী বর্ণের দেহের পৃষ্ঠদেশ কালচে। পৃষ্ঠপাখনা, শ্রোণীপাখনা ও পুচ্ছপাখনার প্রান্তসীমা কালো বর্ণের। পার্শ্বরেখা বরাবর ৩৫টি আঁইশ বর্তমান। আদর্শ দৈর্ঘ্য, ফর্ক দৈর্ঘ্য, দেহ উচ্চতা, মাথার দৈর্ঘ্য, পুচ্ছদণ্ড (Caudal peduncle) মোট দৈর্ঘ্যের যথাক্রমে ৭৪.৬৭, ৮০.৬৭, ২২.৬৭, ২২.৬৭ ও ৮.০০ শতাংশ। চক্ষুর ব্যাস মাথার দৈর্ঘ্যের ৩৫.২৯ শতাংশ।  স্বভাব ও আবাস্থল স্বাদুপানির এই মাছ জলাশয়ে বিশেষত নদী ও হ্রদের প্রধানত উপরের স্তরে দেখতে পাওয়া যায়।  খাদ্য এবং খাদ্যাভ্যাস রুই জাতীয় অন্যান্য মাছের মত এরাও প্রকৃতিতে সর্বভুক প্রকৃতির হলেও ফাইটোপ্লাঙ্কটনই বেশি খেয়ে থাকে। এছাড়াও ছোট ছোট ক্রাশটেশিয়ানস, রোটিফারস, পতঙ্গ ও এর শূককীট, শেওলা, অন্যান্য উদ্ভিদের অংশবিশেষ ইত্যাদি খেয়ে থাকে।  জীবনকাল ও প্রজনন এদের জীবনকাল ৮-১০ বছর। অপরিণত অবস্থায় এদের স্ত্রী ও পুরুষ আলাদা করা খুবই কঠিন। তবে পরিণতদের মধ্যে একই বয়সের স্ত্রীরা পুরুষের চেয়ে আকারে ছোট ও স্থূল হয়ে থাকে। thumb|সিলভার ফিশ  অর্থনৈতিক গুরুত্ব বাহারি মাছ হিসেবে এর ব্যবহার দেখতে পাওয়া যায়। তাই বাহারি মৎস্য প্রেমীদের চাহিদা মেটাতে এই মাছের গুরুত্ব রয়েছে।  আরও দেখুন  তথ্যসূত্র  বিষয়শ্রেণী:এশিয়ার মাছ বিষয়শ্রেণী:থাইল্যান্ডের মাছ বিষয়শ্রেণী:ইন্দোনেশিয়ার স্বাদু পানির মাছ বিষয়শ্রেণী:মালয়েশিয়ার স্বাদু পানির মাছ বিষয়শ্রেণী:মাছ পালন বিষয়শ্রেণী:১৮৫০-এ বর্ণিত মাছ
শু মোগি (, ; জন্ম: ১৫ জানুয়ারি ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইমাবারিতে হয়ে গোলরক্ষক হিসেবে খেলেন।  ২০১৯ সালে, মোগি জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন শু মোগি ১৯৯৯ সালের ১৫ই জানুয়ারি তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোগি জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ১ ম্যাচে অংশগ্রহণ করেছেন।  তথ্যসূত্র  বহিঃসংযোগ              বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল গোলরক্ষক বিষয়শ্রেণী:জে১ লিগের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব মাচিদা জেলভিয়ার খেলোয়াড় বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার